**Informacija apie gautą ūkininko ūkio sodybos statinių (pritaikant kaimo turizmo reikmėms) statybos žemės sklype kad. Nr. 5544/0004:281 Dovilų mstl., Dovilų sen., Klaipėdos r. sav. poveikio aplinkai vertinimo ataskaitą**

2017-07-11 Aplinkos apsaugos agentūros Poveikio aplinkai vertinimo departamento Poveikio aplinkai vertinimo ir taršos prevencijos skyrius, Tatjana Dunkauskienė, tel. 8 706 68 086.

**Planuojamos ūkinės veiklos organizatorius (pavadinimas, adresas, telefonas, faksas)**

Rinatas Mamedovas, Varpų g. 16-7, Klaipėda, tel. 8-698-31131, el. p. m.rinatas@gmail.com.

**Planuojamos ūkinės veiklos poveikio aplinkai vertinimo (toliau – PAV) dokumentų rengėjas (pavadinimas, adresas, telefonas, faksas)**

VšĮ Pajūrio tyrimų ir planavimo institutas, V. Berbomo g. 10, 206 kb., LT-92221 Klaipėda, tel. (8-46) 398848, faks. (8-46)390818, el. p. info@corpi.lt, rosita@corpi.lt.

 **Planuojamos ūkinės veiklos pavadinimas**

Ūkininko ūkio sodybos statinių, pritaikant kaimo turizmo reikmėms, statyba žemės sklype kad. Nr. 5544/0004:281 adresu Dovilų miestelis, Dovilų seniūnija, Klaipėdos rajono savivaldybė.

 **Planuojamos ūkinės veiklos vieta (apskritis, miestas, rajonas, seniūnija, kaimas, gatvė)**

Klaipėdos apskr., Klaipėdos r. sav., Dovilų sen., Dovilų mstl., žemės sklypas kad. Nr. 5544/0004:281.

**Atsakinga institucija**

Aplinkos apsaugos agentūra (toliau – Agentūra), A. Juozapavičiaus g. 9, LT-09311 Vilnius, tel. 8 706 62 008, faks. 8 706 62 000, el. p. aaa@aaa.am.lt

**Poveikio aplinkai vertinimo subjektai:**

1. Nacionalinio visuomenės sveikatos centro prie Sveikatos apsaugos ministerijos Klaipėdos departamentas 2017-01-26 raštu Nr. 2.3-344 (16.8.3.3.11) „Dėl ūkininko ūkio sodybos statinių (pritaikant kaimo turizmo reikmėms) statybos žemės sklype kad. Nr. 5544/0004:281 Dovilų mstl., Dovilų seniūnijoje, Klaipėdos rajono savivaldybėje poveikio aplinkai vertinimo programos“ pritarė PAV programai.

Nacionalinio visuomenės sveikatos centro prie Sveikatos apsaugos ministerijos Klaipėdos departamentas 2017-06-07 raštu Nr. 2.3-2240 (16.8.4.3.11) „Dėl ūkininko ūkio sodybos statinių (pritaikant kaimo turizmo reikmėms) statybos žemės sklype kad. Nr. 5544/0004:281 Dovilų mstl., Dovilų seniūnijoje, Klaipėdos rajono savivaldybėje poveikio aplinkai vertinimo ataskaitos“ pritarė PAV ataskaitai bei planuojamos ūkinės veiklos (toliau – PŪV) galimybėms pasirinktoje vietoje.

2. Klaipėdos rajono savivaldybės administracija 2017-02-02 raštu Nr. (5.1.42)-A5-590 „Dėl poveikio aplinkai vertinimo programos“ pateikė išvadą, kad derina PAV programą ir teikia pastabas bei pasiūlymus, į kuriuos prašo atsižvelgti rengiant PAV ataskaitą.

Klaipėdos rajono savivaldybės administracija 2017-07-05 raštu Nr. (5.1.42)-A5-3258 „Dėl poveikio aplinkai vertinimo ataskaitos“ pateikė išvadą, kad derina PAV ataskaitą ir pritaria planuojamos ūkinės veiklos galimybėms pasirinktoje vietoje.

 3. Klaipėdos apskrities priešgaisrinės gelbėjimo valdybos Gargždų priešgaisrinė gelbėjimo tarnyba 2017-02-06 raštu Nr. 1-16-5 „Dėl poveikio aplinkai vertinimo programos“ pateikė išvadą, kad PAV programai neprieštarauja, pastabų ir pasiūlymų neturi ir nepageidauja nagrinėti poveikio aplinkai vertinimo ataskaitos.

 4. Kultūros paveldo departamento prie Kultūros ministerijos Klaipėdos skyrius 2017-01-25 raštu Nr. (9.38.-Kl)2Kl-156 „Dėl poveikio aplinkai vertinimo programos“ pateikė išvadą, kad PŪV paveldosauginiu aspektu nereikalauja, kadangi planuojamoje teritorijoje nėra duomenų dėl registruotų ir viešai paskelbtų nekilnojamųjų kultūros vertybių, atsižvelgiant į tai, PAV ataskaitos nagrinėti nepageidauja.

5. Valstybinė saugomų teritorijų tarnyba prie Aplinkos ministerijos 2017-02-02 raštu Nr. (4)-V3-210(7.21) ,,Dėl ūkininko ūkio sodybos statinių statybos poveikio aplinkai vertinimo programos“ pritarė PAV programai su pastaba.

Valstybinė saugomų teritorijų tarnyba prie Aplinkos ministerijos 2017-06-20 raštu Nr. (4)-V3-914 (7.21) ,,Dėl ūkininko ūkio sodybos statinių statybos poveikio aplinkai vertinimo ataskaitos“ pateikė išvadą, kad pritaria PAV ataskaitos kokybei ir neprieštarauja, kad planuojama ūkinė veikla būtų įgyvendinama laikantis šių sąlygų:

* Buitinių nuotekų valymo įrenginiai turi būti projektuojami taip, kad iki nustatytų reikalavimų išvalytos nuotekos nebūtų išleidžiamos į Minijos ar Lašiupio upes, o infiltruojamos į gruntą arba išleidžiamos į dirbtinį nepratekantį vandens telkinį.
* Planuojamos ūkinės veiklos organizatoriaus lėšomis turi būti įgyvendinamos PAV ataskaitos 2.1.3 ir 2.4.3 skyriuose numatytos poveikio mažinimo ar kompensavimo priemonės.

6. Aplinkos apsaugos agentūra 2017-02-28 raštu Nr. (28.1)-A4-2154 „Dėl planuojamos ūkinės veiklos – ūkininko ūkio sodybos statinių (pritaikant kaimo turizmo reikmėms) statybos žemės sklype kad. Nr. 5544/0004:281 Dovilų mstl., Dovilų seniūnijoje, Klaipėdos rajono savivaldybėje, poveikio aplinkai vertinimo programos tvirtinimo“ PAV programą patvirtino.

Visuomenė apie parengtą PAV programą buvo informuota Klaipėdos rajono savivaldybės skelbimų lentoje (2017-01-02), Klaipėdos rajono savivaldybės administracijos Dovilų seniūnijos skelbimų lentoje (2017-01-02), respublikiniame laikraštyje „Lietuvos žinios“ (2017-01-04), laikraštyje „Banga“ (2017-01-04), PAV dokumentų rengėjo – VšĮ Pajūrio tyrimų ir planavimo institutas, internetiniame tinklalapyje www.corpi.lt (2017-01-04).

 Aplinkos apsaugos agentūra 2017-01-06 savo tinklalapyje www.gamta.lt paskelbė visuomenei apie parengtą PAV programą.

Suinteresuotos visuomenės pasiūlymų dėl PAV programos nebuvo gauta.

Informacija apie visuomenės viešą supažindinimą su PAV ataskaita buvo skelbiama Klaipėdos rajono savivaldybės skelbimų lentoje (2017-04-13), Klaipėdos rajono savivaldybės administracijos Dovilų seniūnijos skelbimų lentoje (2017-04-13), respublikiniame laikraštyje „Lietuvos žinios“ (2017-04-15), laikraštyje „Banga“ (2017-04-15), PAV dokumentų rengėjo – VšĮ Pajūrio tyrimų ir planavimo institutas, internetiniame tinklalapyje www.corpi.lt (2017-04-18).

Viešas visuomenės susirinkimas dėl PAV ataskaitos įvyko 2017-05-03, 16.00 val., Klaipėdos r. sav. Dovilų seniūnijoje, Minijos g. 2, LT-96222, Dovilai. Viešajame susirinkime dalyvavo PAV dokumentų rengėjo atstovai, Dovilų seniūnijos seniūnė ir Dovilų seniūnijos darbuotojai.

 Suinteresuotos visuomenės pasiūlymų dėl PAV ataskaitos negauta.

 **Prašymų teikimo terminas**

 Iki 2017 m. liepos 25 d. suinteresuota visuomenė turi teisę raštu pateikti prašymus planuojamos ūkinės veiklos poveikio aplinkai vertinimo klausimais atsakingai institucijai (Aplinkos apsaugos agentūrai) ir PAV subjektams jų kompetencijos klausimais.